text: Продукти в кутията Glossybox Юли - Le grand bleu - Юли 2013 | Чантичка
  Към 1-ва част: разопаковането на Glossybox
  А сега да разкажа по-подробно какво съдържа кутията.
  1. Daytime Radiance Kit на Dermalogica.
  Този мини-комплект е най-скъпото нещо в кутията и ми идва ми точно навреме. Tъкмо привърших овлажняващия крем Hydreаne Riche на La Roche-Posay и мога да тествам тези три продукта самостоятелно и обстойно. Сетът е съобразен е с моя попълнен профил (възраст), предлага защита против стареене на кожата и съдържа следните неща:
  MultiVitamin Power Firm – грижа за околоочния контур.
  Dynamic Skin Recovery SPF 30 – за поддръжка на еластичността на кожата.
  SkinPerfect Primer SPF 30 – за изглаждане на неравности по кожата, може да бъде ползван самостоятелно или като основа за грим.
  Стойност на комплекта: 58 €.
  Само се притеснявам какво ще стане, ако продуктите много ми харесат, защото:
  2. Emite Make Up Eye Lash Curler
  Спонтанната ми реакция към този разкрасяващ уред беше: "Ами сега?". Виждала съм, зная как се ползва извивачката за мигли, но и през ум не ми е минавало да си купя такава, понеже моите мигли са доста къси. Определено Glossybox ме отведе в непознати води. Но какво пък, нали това беше целта, ще пробвам …
  Стойност: 23 €.
  3. Alterna – Bamboo Style Boho Waves tousled texture mist
  Другият продукт в кутията, който никога не би ми хрумнало да си купя – спрей за плажен вид на косата. Моята идея за "плажен вид" е коса, разбъркана от вятъра, изсушена от солената вода, заплетена и матова – все неща, които съм се старала да избягвам. Но да живее експеримента! И без това тази година това ще е най-близкото до плаж, което ще ми се случи.
  Цена на оригиналния продукт: 16.50 € / 125 мл.
  4. Балсам за устни Figs & Rouge Cherry blossom
  Страхотно балсамче в тубичка, с вид на гъст, тъмнорозов гел. Мирише леко и цветно, дава нежен цвят, овлажнява. Ще бъде употребено по предназначение и докрай.
  Цена на оригиналния продукт: 5.90 € / 12,5 мл
  5. Пробичка на парфюм Lolita Lempicka
  6. Мини-лак на Nails Inc. Brook Street Nail Polish 4 мл.
  Забравих да го снимам, толкова беше мъничък и сладък, че в суматохата го пропуснах. Симпатичен пастелен коралово-розов ваканционен цвят.
  Цена на оригиналния продукт: 13.00 € / 10 мл
  Поръчах си Glossybox основно, за да открия продукти, които обичайно не бих си купила, за да бъда провокирана да опитам нещо ново и различно. Определено кутията изпълни целта си. След като посвърша тези попълнения ще поръчам отново. Истината е, че ми се услади, има изненада и положителни емоции, но не искам да прекалявам и да трупам неща, които няма да мога да използвам докрай.
  Благодаря за интереса и доскоро четене!
  Овлажняващ крем Hydreаne Riche на La Roche-Posay
  womanberry.com
  23.07.2013 at 15:10
  Oх, изглежда толкова добре :))))) Нямам търпение да се прибера в Германия и да си направя 6-месечен абонамент хаххахха
  23.07.2013 at 19:09
  Оооо, непременно го направи. Аз като пропусна, при теб ще чета и гледам снимки.
  23.07.2013 at 19:21
  Освен кутията (която още ми е пред очите) и съдържанието е хубаво.А мострата на Lolita Lempicka донякъде я свързах с нашите кутии и ми стана приятно 🙂